Taaken

Taaken () is en Dörp in de Gemeen Reeßen (Samtgemeen Söttmer) in’n Landkreis Rodenborg, Neddersassen.

Bi Taaken höört von öllers ok de Oort Bittst mit bi.

 Geografie 

Dat Water ut’n Westen von Taaken flütt över Gravens na de Otterster Beek hen af un ut’n Oosten na de Wiest.

De Naveröörd sünd Stapel in’n Noorden, Horß in’n Noordoosten, Bittst in’n Oosten, Sleßel un Clüversbossel in’n Süüdoosten, Reeßen in’n Süden, Northauen in’n Westen un Benkel in’n Noordwesten.

 Historie 

Taaken kummt 1437 as Tho Taken toeerst in de Oorkunnen vör.

In’n Eersten Weltkrieg sünd negen Soldaten ut Taaken fullen oder vermisst un in’n Tweten Weltkrieg 19.Onlineprojekt Gefallenendenkmäler

 Verwaltungsgeschicht 

In de Franzosentied von 1810 bet 1814 hett de Oort to de Mairie Horß in’n Kanton Otterbarg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1859 to de Huusvaagdie Otterbarg in dat Amt Otterbarg tohöört un denn von 1859 bet 1885 to dat Amt Rodenborg. Na 1885 weer dat in’n Kreis Rodenborg, de 1977 mit’n Landkreis Bremervöör tohoopgahn is un den hüdigen Landkreis Rodenborg billt hett.

De Gemeen Taaken is 1969 Maat von de Samtgemeen Söttmer worrn un an’n 1. März 1974 mit de Gemeenreform in Neddersassen Deel von de Gemeen Reeßen.

 Inwahnertall 

 Religion 

Taaken is evangeelsch-luthersch präägt un höört to dat Kaspel von de Johannes-de-Döper-Kark in Horß. Düsse Kark is 1963 boot un 1989 as Karkengemeen egenstännig worrn. Vörher hett Taaken to dat Kaspel von de Georg-Kark in Söttmer höört.

För de Kathoolschen is de Corpus-Christi-Kark in Rodenborg tostännig.

 Börgermeesters 

 Börgermeesters 

 Tied  Naam –1860  Hinrich Müller 1860–1871  Friedrich Tietjen 1871–1877  Hinrich Röhrs 1877–1890  Hermann Schlobohm 1890–1892  Cord Köhnken 1892–1897  Hermann Schlobohm 1897–1904  Hinrich Schloen 1904–1922  Hinrich Engelken 1922–1927  Johann Köhnken 1927–1932  Albert Junge 1935–1945  Johann Holsten 1945  Johannes Otten 1945–1946  Hinrich Heitmann 1946–1951  Hinrich Kahrs 1951–1952  Johann Holsten 1952–1968  Hinrich Engelken 1968–1974  Wilhelm Schröder

 Kultur 

En Denkmaal för de Fullenen ut de twee Weltkrieg’ steiht op’n Karkhoff. Dat Denkmaal is ok för de 17 Fullenen ut’n Tweten Weltkrieg dor, de ehr Familien as Verdrevene in Taaken ünnerkamen sünd.

 Verenen 

De Schüttenvereen Taaken is 1907 grünnt worrn un de Sportvereen Taaken 1990. Vörher harr dat al in de Johren 1930 bet 1950 un von 1957 bet 1964 en Sportvereen geven.

 Weertschop un Infrastruktur 

Taaken hett en egene freewillige Füürwehr, de 1935 grünnt worrn is.

 Verkehr 

In Taaken draapt sik de Kreisstraten K 201, K 202 un K 203. De K 201 geiht in’n Süden na Söttmer an de Bundsstraat 75 un in’n Noordwesten na Horß. De K 202 löppt in’n Süüdwesten na Northauen un Otterst an de Landsstraat 132 un in’n Süüdoosten na Bittst, Sleßel, Höperhöben un Boitzen. De K 203 föhrt in’n Noorden na Stapel.

De nächste Autobahn is de Autobahn 1 (Afsnidd Hamborg–Bremen). De Opfohrt 50 Stuckenbossel liggt so söven Kilometer in’n Süden von Taaken an de B 75.

De nächste Bahnhoff is so bi söven Kilometer wied weg in’n Süden de Bahnhoff Söttmer an de Bahnlien Hamborg–Bremen.

 Scholen 

Över de eerste Tied von de School in Taaken sünd keen Ünnerlagen mehr vörhannen. Toeerst in Ünnerlagen dükert de School 1851 op, hett do aver woll al länger bestahn. 1854 is en neet Schoolhuus boot worrn un 1953 wedder. 1974 hett de School denn dichtmaakt un de Kinner gaht nu na de Grundschool Horß.

 Footnoten 

 Weblenken 

 Websteed över dat Dörp (hoochdüütsch)

Kategorie:Oort
Kategorie:Landkreis Rodenborg (Wümm)